ADAM se tweede studio album, Vir Jou Gemaak, bevat 14 oorpronklike liedjies uit die penne van die drie talentvolle skrywers, sangers en musikante (Hugo Ludik, Joe Foster en Reynardt Hugo). Die proses om hierdie album bymekaar te sit het reeds in 2011 (kort na die vrystelling van hulle eerste album ADAM) begin toe hulle reeds die eerste liedjie geskryf het vir die tweede album. Die ongekende sukses van ADAM se debuut album het natuurlik gevolg vir 'n propvol toerskedule landswyd. Dit het 'n geleentheid geskep vir die drie manne om baie nouer saam te werk ten opsigte van die skryf van liedjies vir die tweede album. Die gevolg was dat die meeste liedjies op die album geskryf is met meer as een ADAM-lid se insette en idees. Die resultaat: ADAM se beste werk nog! 14 splinter nuwe liedjies, elk met die potensiaal om 'n treffer in eie reg te word.
Die titel, VIR JOU GEMAAK, is die uitvloeisel van die ongelooflike lojale aanhangers wat ADAM opgebou en gevestig het. Terugvoer vanaf aanhangers het bewys dat die liedjies baie persoonlike betekenisse en verbintenisse vir baie mense ontwikkel het. Aanhangers is op 'n persoonlike vlak aangeraak wat hulle laat voel het die liedjies is spesiaal vir hulle geskryf. Met hierdie terugvoer het ADAM die volgende liedjies spesiaal geskryf met hulle aanhangers in gedagte, sodat die feit dat hulle regtig slegs vir hulle aanhangers skryf 'n verdere werklikheid word. Die titel van die album VIR JOU GEMAAK was net eenvoudig 'n natuurlike uitvloeisel, want hierdie album is spesiaal vir elke ADAM aanhanger gemaak. Die liedjies op VIR JOU GEMAAK is op elke vlak ADAM se beste werk tot dusver, en daar kan met oortuiging gesê word dat jy dadelik aanklank sal vind. Elke liedjie sal jou raak.. Jy sal lag, dans en net sommer jou voete wil beweeg op die verslawende ritmes en melodieë. Alles terwyl die poëtiese lierieke jou vir lank nog sal by bly. Hierdie album is 'n moet vir enige CD versameling..